Ալեքսան Մեխակյան

Ալեքսան Ավետիսի Մեխակյան (), հայ դրամատուրգ, վիպասան, արձակագիր, կինոսցենարիստ, Հայաստանի գրողների միության անդամ (1975): ԽՄԿԿ անդամ 1963 թվականից ։

Կենսագրություն 
Ալեքսան Մեխակյանը ծնվել է 1940 թվականին, Ապարանի շրջանի Երնջատափ գյուղում։ 1967 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը, ապա՝ 1978 թվականին՝ Մոսկվայի սցենարիստների և ռեժիսորների բարձրագույն դասընթացները։ 1967-1969 թվականներին աշխատել է «Շինարար» թերթում, 1969-1971 թվականներին՝ «Գարուն» ամսագրում, 1971-1976 թվականներին՝ «Սովետական Հայաստան» թերթում։ 1979 թվականից աշխատել է «Հայֆիլմ» կինոստուդիայում։ Ռուսերեն լույս է տեսել նրա «Երկնագույն թիթեռ» ժողովածուն (Մոսկվա, 1977), որն արժանացել է «Մոլոդայա գվարդիա» հրատարակչության տարվա լավագույն արձակի հատուկ մրցանակին։ Գրել է «Լեգենդ սրնգահարի մասին» սցենարը, որը լավագույնն է ճանաչվել Հայաստանի պետկինոյի 1976 թվականի մրցանակաբաշխությունում։ Նրա սցենարով «Հայֆիլմ» կինոստուդիան նկարահանել է (1979) «Ծաղրածուի ժպիտը» գեղարվեստական կինոնկարը։ Հեղինակել է մի շարք դրամաներ, սցենարներ՝ գեղարվեստական և դոկումենտալ ֆիլմերի համար։ Կատարել է նաև մի շարք գրքերի թարգմանություններ։

Ֆիլմեր 
Որպես ռեժիսոր հանդես է եկել մի քանի ֆիլմերում՝
 «Սուրբ կնունք»
 «Ամենայն Հայոց կաթողիկոս»
 «Ալեքսանդր Բակունց»

Երկեր 
 Երազախաբ ավետարան, Երևան, 2003։
 Փոքրիկ սրնգահարի ոդիսականը, Երևան, 1985։
 Ապաստան, Երևան, 1983։
 Իմ և քո ծուռը, Երևան, 1980։
 Այս ճանապարհը, Երևան, 1977։

Թարգմանություններ (ռուսերենից) 
 Ֆեոդոր Դոստոևսկի, Պատմվածքներ, Երևան, 2005։
 Ֆեոդոր Դոստոևսկի, Դեռահասը (համահեղինակ է Լ. Տեր-Մինասյանը), Երևան, 2003։
 Լաքսնես Հալդոր, Իսլանդական զանգ, Երևան, 1985։
 Եվգենի Նոսով, Ա‎ֆրոդիտեի տաճարը, Երևան, 1983։

Պարգևներ 
 «Իմ պատանի նախնիներ» վեպն արժանացել է ՀԳՄ «Տարվա լավագույն արձակ» մրցանակի, 1988 
 «Երկնագույն թիթեռներ» վիպակների ժողովածուն (Մոսկվա) արժանացել է «Տարվա լավագույն արձակ» մրցանակի, 1977

Ծանոթագրություններ 

Հայ դրամատուրգներ
Հայ արձակագիրներ
Հայ կինոսցենարիստներ
Հայաստանի գրողների միության անդամներ
ԵՊՀ շրջանավարտներ
ԽՄԿԿ անդամներ
Ռուսերենից հայերեն թարգմանիչներ